Rikunarita-ORG/Wikinium huggingface dataset:
# मरणोपरांत नाम

**मरणोपरांत नाम** एक मानद नाम है जो मुख्य रूप से श्रद्धेय मृत लोगों को दिया जाता है। इनका उपयोग १६वीं से १८वीं शताब्दी तक मुग़ल सम्राटों द्वारा किया जाता था। व्यक्ति की उपलब्धियों या प्रतिष्ठा को दर्शाते हुए, यह उपाधि मृत्यु के बाद दी जाती है और अनिवार्यतः यह जीवनकाल में प्रयुक्त नाम का स्थान ले लेती है। यद्यपि अधिकांश मरणोपरांत नाम राजपरिवार को दिए जाते हैं, कुछ मरणोपरांत नाम बिना वंशानुगत उपाधि वाले महत्वपूर्ण व्यक्तियों, जैसे दरबारियों या सेनापति को सम्मानित करने के लिए दिए जाते हैं।
# सुई राजवंश

| सुई राजवंश 隋朝 |
| --- |
| ५८९ ईसवी–६१८ ईसवी |
| सुई राजवंश का साम्राज्य (जामुनी रंग में)| |
| राजधानी | दाशिंग (581–605), लुओयांग (605–614) |
| धर्म  | * बौद्ध धर्म
* ताओ धर्म
* कुन्फ़्यूशियसी धर्म
* चीनी लोक धर्म
 |
| सरकार | राजतन्त्र |
| सम्राट |   |
| इतिहास |   |
|  |
| • स्थापित  | ५८९ ईसवी |
| • अंत  | ६१८ ईसवी |
|  |
|

|  |  |
| --- | --- |
|  | **परवर्ती** |
|  |

|  |  |
| --- | --- |
| तंग राजवंश |  |

 |

 |

**सुई राजवंश** (चीनी: 隋朝, सुई चाओ; अंग्रेज़ी: Sui Dynasty) प्राचीन चीन का एक राजवंश था। यह केवल ५८९ ईसवी से ६१८ ईसवी (यानि २९ वर्ष) तक चला लेकिन इस समय में वह सशक्त रहा। सुई काल से पहले उत्तरी और दक्षिणी राजवंशों का काल था और उसके बाद तंग राजवंश सत्ता में आया।

## आरम्भ और राजकाल

सुई वश की स्थापना यांग जिआन (杨坚, Yang Jian) ने की थी जो उत्तरी राजवंशों में से एक उत्तरी झोऊ राजवंश की सरकारी सेवा में लगा हुआ था। वह उत्तरी झोऊ सम्राट का ससुर था और उसके देहांत होने पर उसने पहले उसके राज्य पर क़ब्ज़ा किया और फिर आगे चलकर खंडित चीन के उत्तरी और दक्षिणी भागों को भक्ष्य करके संगठित किया। सुई व्यवस्था में अमीरों-ग़रीबों का अंतर घटने के लिए भूमि पुनर्वितरण किया गया (यानि बराबरी से बांटी गई), सरकारी मंत्रालयों का ठीक से गठन किया गया और सिक्कों का मानकीकरण किया गया (क्योंकि इस से पूर्व हर राज्य अपने सिक्के ज़र्ब कर रहा था)। सैन्य शक्ति बढ़ाई गई और उत्तर में स्थित क़बीलों से बच-बचाव के लिए चीन की महान दीवार को और विस्तृत किया गया। उसी समय बौद्ध धर्म को भी सरकारी प्रोत्साहन मिला और उसके ज़रिये चीन की भिन्न जातियों और संस्कृतियों को एक-दुसरे के समीप लाया गया। चीन की 1,७७६ किलोमीटर लम्बी महान नहर भी उसी समय पूरी की गई, जो ह्वांग हो (पीली नदी) को यांग्त्से नदी से जोड़ती है और आज भी विश्व की सबसे लम्बी कृत्रिम नदी या नहर है।

## राजवंश का अंत

जहाँ एक ओर सुई सरकार सुव्यवस्थित थी, वहीँ वह ख़र्चालू और क्रूर भी थी। महान दीवार और महान नहर जैसे चीज़ों के लिए जनता पर भारी करों का बोझ डाला गया। बहुत से लोगों से ज़बरदस्ती श्रम भी करवाया गया। सुई साम्राज्य कोरिया के गोगुरयेओ राज्य से भी युद्ध में जुटा था और सातवी सदी में उस से हार गया। इसके बाद विद्रोहों, विश्वासघात और अन्य हिंसा से घिरकर सुई राजवंश ख़त्म हो गया।

## इन्हें भी देखें

* उत्तरी और दक्षिणी राजवंश
* तंग राजवंश
* गोगुरयेओ
* चीन के राजवंश

सुई काल (छठी शताब्दी) में बनी शान्शी प्रान्त से मिली भगवान् बुद्ध की प्रतिमा
## सन्दर्भ
# जिआंगसू

चीन में जिआंगसू प्रांत (लाल रंग में)
**जिआंगसू** (江苏, Jiangsu) जनवादी गणराज्य चीन के पूर्वी तट पर स्थित एक प्रांत है। इसका नाम 'जिआंग' (जो नानजिंग का पुराना नाम था) और 'सू' (जो सूझोऊ शहर के नाम का पहला शब्दांश है) को जोड़कर बनाया गया था। चीन के सभी प्रान्तों में से जिआंगसू में सबसे घनी आबादी है। जिआंगसू की राजधानी नानजिंग शहर है। इस प्रान्त का क्षेत्रफल १,०२,६०० वर्ग किमी है, यानि भारत के बिहार राज्य से ज़रा ज़्यादा। सन् २०१० की जनगणना में इसकी आबादी ७,८६,५९,९०३ थी, यानि भारत के आंध्र प्रदेश राज्य से ज़रा कम। जिआंगसू का पीले सागर से १,००० किमी से भी लम्बा किनारा लगता है और प्रान्त के दक्षिणी भाग से यांग्त्से नदी गुज़रती है।

१९७८ में शुरू हुए चीनी आर्थिक सुधारों के बाद जिआंगसू में ज़बरदस्त तरक्क़ी हुई है। यहाँ की औसत प्रति व्यक्ति आय चीन के किसी भी अन्य प्रान्त से ज़्यादा है हालांकि प्रान्त के उत्तरी हिस्से दक्षिण की तुलना में काफ़ी पिछड़ गए हैं। इस प्रान्त से दुनिया भर में ऍलॅक्ट्रॉनिक सामान, रसायन और वस्त्र निर्यात होते हैं और चीन में सबसे ज़्यादा विदेशी पूँजी भी यहीं निवेशित है।

## जिआंगसू के कुछ नज़ारे

* सूझोऊ शहर में शेर पहाड़ पर हुचियु मीनार
* नहरों का शहर झोऊझुआंग
* लिंग शान के ९९ सीढ़ियों वाले महान बुद्ध
* राजधानी नानजिंग की एक पाठशाला के आगे बर्फ़

## इन्हें भी देखें

* नानजिंग
* सूझोऊ
* पीला सागर

## सन्दर्भ
# चांगआन

दक्षिण-पूर्वी चांग'आन में स्थित ६५२ ईसवी में बना महान जंगली बत्तख़ पगोडा
**चांग'आन** (उच्चारण सुनिए, चीनी: 長安, अंग्रेज़ी: Chang'an) प्राचीन चीन में एक शहर था जो दस से भी अधिक राजवंशों कि राजधानी रहा। आधुनिक काल में इसका नाम शियान (西安, Xi'an) है और यह जनवादी गणतंत्र चीन के शान्शी प्रान्त में स्थित है। शास्त्रीय चीनी भाषा में चांग'आन का अर्थ 'अनंत शान्ति' है। सुई राजवंश के काल में इसका नाम दाशिंग था। मिंग राजवंश के दौरान इसका नाम 'पश्चिमी शान्ति' (शि'आन) रख दिया गया। इस नगर के क्षेत्र में नवपाषाण युग (नियोलिथिक) से लोग बसे हुए हैं। आठवी सदी में चांगआन पृथ्वी का सब से बड़ा शहर था और इसमें १० लाख से अधिक लोग रहते थे।

## इन्हें भी देखें

* शियान

## सन्दर्भ
# चीन का सम्राट

| चीन के सम्राट |
| --- |
|
皇帝 Huángdì |
|
साम्राज्ञ |
|  **Heirloom Seal of the Realm** |
|  |
|  A portrait of the Kangxi Emperor (1654-1722), the third emperor of the Qing dynasty and the longest reigning Chinese emperor |
| विवरण |
| संबोधन शैली |
His Imperial Majesty (陛下) |
| प्रथम एकाधिदारुक |
Qin Shi Huang |
| अंतिम एकाधिदारुक |
Xuantong Emperor (reigned from 2 December 1908 to 12 February 1912, abdicated due to Xinhai Revolution) |
| स्थापना |
Qin's wars of unification |
| निवास |
Varies according to dynasties, from 1420 to 1912 in the Forbidden City in Beijing |
| दावेदार |
Jin Yuzhang (Qing dynasty) |

 **चीन का सम्राट**  (皇帝 huáng dì, हिंदी= हुआंग दी) यह चीन के शासको की उपाधि जिसे सर्वप्रथम चिन राजवंश के और चीन के प्रथम सम्राट चिन शी हुआंग ने धारण किया था| चिन राजवंश के बाद के कई राजवंशो ने यह उपाधि धारण की| इस उपाधि को अंतिम बार चिंग राजवंश के सम्राटो ने धारण किया था १९१२ तक जब चिंग राजवंश का अंत हुआ|

## सन्दर्भ

उद्धरण त्रुटि: "note" नामक समूह के लिए `<ref>` टैग्स हैं मगर कोई संबंधित `<references group="note"/>` टैग नहीं मिला।